
Fag og studier

Alle fag har en times forelesninger en gang i uka, 10-credits-fag har seminar annenhver uke, mens 20-credits-fag har seminar hver uke. Som regel har man en hovedtekstbok, men alle forelesere lager lister over anbefalt litteratur for videre lesning / som ressurser til prosjekter o.l. Det kan være vanskelig å få kjøpt bøker brukt, men Blackwells har enkelte brukte bøker til salgs hvis du er raskt ute. Det er imidlertid ikke alltid nødvendig å kjøpe bok – hør med andre studenter /faglærer eller seminarlærer. 

Det er anbefalt å ha minst ett 20 credits-fag per semester – fordi 10-credits fag er mer enn halvparten så store som 20-credits fagene. Jeg hadde et semester med bare små fag – det ble noe hektisk, spesielt i eksamenstiden, som er kortere enn hjemme (vanligvis ca 2 uker). Det er også lettere å få noe ut av seminarene til de større fagene, i og med at man blir bedre kjent med gruppa, og da lettere kan komme inn i diskusjoner etc. Dersom læreren er god, er det ofte mer å lære på seminaret enn på forelesningen, fordi man kan få fordypet seg i emnet noe mer, og kan stille spørsmål.

Businesskolen ligger nå i den nye Richmond bygningen. Forelesninger og seminarer blir også holdt i bygninger i nærheten. Biblioteket er heller ikke langt unna, der har de lesesalplasser, og en god samling med bøker – bli kjent med systemene der tidlig, det kan være vanskelig å få tak i de riktige bøkene rett før en oppgave skal leveres inn, så undersøk hvor mange eksemplarer som finnes av bøkene du trenger! Det kan være vanskelig å finne grupperom til prosjekter og kollokviegrupper ved businessskolen og biblioteket, da dette er mangelvare.
International Marketing Analysis   (Level 3, 10 credits)

Roger Dace er ustrukturert, har ingen forelesningsnotater, men prater over temaer han mener er relevante -med henvisninger til et hefte som deles ut i begynnelsen av semesteret, med ulike artikler, tabeller, modeller osv. 
Essay (2500-3000 ord) teller 40% av karakteren -er gruppebasert med presentasjon i seminargruppe -valg mellom 4 ulike temaer. 
En in-class test teller 60%. Åpen bok, er basert på portfolio (ikke vurdert med mindre man vipper) med forberedte temaer. På portfolioen skal man forberede seg på spørsmål knyttet til 2 av de foreslåtte emnene – dvs skrive stil-aktige svar på oppgaven –som man skal bruke som utgangspunkt til å svare på oppgaven på eksamen (der svarer man på en av oppgavene). 

Human Resource Management   (Level 2, 20 credits)

Greit fag, strukturerte forelesninger (Gill Norris) (powerpoint-filer ligger tilgjengelig på nettverket/ deles ut). (Steve Williams hadde et par av forelesningene, han er visstnok flink faglig, men ikke like god på forelesninger).

Individuell case-oppgave, 1800 ord, teller 40% av karakteren. 

1½ times eksamen -15 spørsmål med korte svar. 
Strategic Management   (Level 3, 20 credits)

Interessant fag, tar opp mange viktige temaer og teorier innenfor ledelse og strategi. Alan Rutter er veldig flink, og har gode forelesninger. Vi hadde også italienske Zerbinati, hun hadde en veldig italiensk aksent –noe som skapte en del misnøye hos mange. 

2 timers eksamen teller 100%, deler av oppgaven er multiple choice, resten er et essay knyttet til et case som blir delt ut 2 uker før eksamen.
Cross-cultural Awareness for the International Manger   (Level 3, 10 credits)

Dette faget likte jeg godt, Ray French er flink foreleser (har flesteparten av forelesningene), og Gill Norris er også ok. Spennende temaer. 

Et prosjekt der man velger 2 land utenfor UK og beskriver deres kultur, teller 40% av karakteren. Er gruppebasert, 2-3 pr gruppe. 

Eksamen er på 2 timer, der man velger 2 av 6 oppgaver (essay). 

The Third World in the Global Economy (Level 2, 10 credits)

For meg var dette et veldig nytt tema – og dermed mye nytt å lære. Temaene som tas opp er ganske spennende når man får fordypet seg i dem –som man gjør i forbindelse med prosjekter og oppgaver. Andy Thorpe har vanligvis dette faget, og er veldig flink og hjelpsom, men hadde sabbatsår da jeg tok faget, noe som gjorde det litt vanskeligere, da vi fikk en tysk lærer isteden. Presentasjon er obligatorisk. Et essay teller 50%, og eksamen (1½ time) teller 50%. Denne er en såkalt ”seen exam” –dvs man får oppgaven 2 uker før eksamen, slik at man kan forberede seg - men kan ikke ta med seg noe på selve eksamenen). 

European Economic Integration (Level 3, 10 credits)

Teori og praksis om hvordan EU integreres økonomisk. 

Mary Hallett kan være streng, det er viktig å komme forberedt til seminarene, hvis ikke blir du oversett. 

45 min in-class test teller 30% (seen test –man kan ta med seg 1 side med notater inn) og 70% eksamen –(1½ time ’seen exam’). 
Introduction to International Trade (Level 2, 10 credits)

Relativt enkelt, spesielt i begynnelsen. Forklarer teorier om internasjonal handel. Robert Gausden (var ny da jeg kom, er ikke sikker på om han skal fortsette der) forklarte alt nøye, og det var dermed enkelt å forstå teoriene. 

In-class essay teller 30%, 2 timers eksamen teller 70%. 
International Trade Policy (Level 3, 10 credits)

Faget bygger videre på International Trade Policy, og overlapper delvis i begynnelsen (Jeg hadde samme lærer). Går mer inn på politikken rundt internasjonal handel (tollbarrierer, kvoter, WTO, etc.)

Essay, 2500 ord, teller 40%, 2 timers eksamen teller 60%. 
International Strategy (International Business II) (Level 3, 10 credits)

Om hvordan business er forskjellig i ulike land, ulike typer internasjonale selskaper, globalisering etc. Sheena Davies og Andreas Hoecht er begge ålreite lærere, generelt sett ok forelesninger og seminarer. 

2 timers eksamen teller 100%, multiple choice, kortsvarspørsmål + 1 essay.
Marketing Strategy (Level 3, 10 credits)

Ok forelesninger, 

2 timers eksamen teller 100%, 2 essay.
Halls of Residence

Fordelen med å bo i Halls of Residence er at man har gratis internett (modem-hastighet, mulig å kjøpe oppgradering) og intern telefon. Det koster 8.99 pence pr min å ringe til Norge (off-peak). Altså, lett å budsjettere bokostnader. Ulempe: brannalarmer –også ut i de sene nattetimer –vær forberedt på å måtte stå ute 1 times tid.

James Watson Hall -her bodde jeg, nytt og fint, mange studenter (over 700). Rommene er ikke veldig store, men helt ok. Kjøkkenene er veldig fine, med både lenestoler og barkrakker. Store nok til å ha gjester på besøk. Ulempen er at det er ganske lytt, også ut – og siden JWH er i sentrum, og ikke langt fra utestedene, kan det være en del støy, (og studenter som kommer hjem er ikke alltid stille). 

Margaret Rule Hall -har større rom enn JWH, men kjøkkenene er ikke like fine (mindre vinduer, vanlig bord) Samme struktur ellers som JWH. Ligger ved togstasjonen, men tror generelt sett det er mindre bråk der enn ellers. 

Trafalgar Hall – har rykte på seg for å ha mange brannalarmer.. men det kommer sikkert mest an på hvem som bor der (falsk alarm er vanlig). 

Bateson -er et fengsel… noen av rommene er ganske små, man deler bad med andre, og ting er generelt sett gammelt og slitt… men man er nærme resepsjonen… Skal imidlertid pusses opp over sommeren 2004, så det kan sikkert bli bedre! Fordel er at veggene er solide, så det er ikke så lytt som i de nyere blokkene. 

Harry Law Hall -ser veldig fint ut på bildet, men rommene er variable. Noen rom er veldig store, men de er det få av. Resten er relativt små (som Bateson), og det er teppe på veggen. Kan lett gå seg bort, fordi hele bygningen er rund, og du kan gå rundt og rundt i korridorene i hver etasje. Ulempe: man må låse kjøkkenet og døra til rommet hele tiden, for de som har tilgang til blokka, kan også gå rett inn hvor som helst (de andre blokkene har leiligheter med dør som låses, så bare de som deler leilighet har adgang).

Praktiske opplysninger

Bank

Skaff deg et Visakort i Skandiabanken før du reiser –da slipper du å betale gebyrer på uttak i utlandet. Dersom du ønsker å ha en engelsk konto, gå til NatWest, der kan du få en vanlig bankkonto med kort som kan brukes de fleste steder. 
Shopping

Gun Wharf er et område med outlet stores –dvs High Street butikkene med rimeligere priser. Ellers er Commercial Road med Cascades centre ok, i nærheten der ligger også Tesco. Asda ligger ved Fratton, det er noe rimeligere og større enn Tesco, men blir langt hvis man skal gå fra sentrum. Albert Road har masse småbutikker med billig krimskrams. 
Uteliv

Portsmouth har høy tetthet av utesteder, og nærmeste bargate til Guildhall er Guildhall Walk. De fleste pubene stenger 2300, mens barene stenger mellom 2400 og 0200. De fineste utestedene er i Gun Wharf Quays, som er et helt nytt område -med masse fine butikker og utesteder + kino. Ellers er det flere bra utesteder i Southsea (Time & Envy, BarBluu & Tangerine Suite –med Thai restauranten The White Room). Husk NUS kortet! Da får du ofte studentrabatt! Prisnivået er garantert lavere enn hjemme!
Trening

Universitetet har eget treningssenter: St. Paul’s og Nuffield Sports centre. Ganske bra priser for studenter, og fine lokaler. St. Paul’s er treningsstudio, mens organiserte klasser er i Nuffield senteret, som var nytt høsten 03. Begge stedene ligger nærme Guildhall Halls. 
Student Union
Er studentforeningen for hele universitetet, og har en stor ny bygning der det arrangeres fester og ellers er litt som et stort ”Samfunnet”. Kan ofte være litt fullt der, og da kan det ta lang tid å få en drink, og det er lett å bli borte for hverandre. På hverdager er det ofte like greit å gå andre steder, da mange steder har studentkvelder som er minst like billige som Union. 

Student Union har mange foreninger med forskjellige aktiviteter o.l. –sjekk ut om de har noe som passer for deg. Det kan du gjøre på Fresher’s Fayre som er i begynnelsen av semesteret, i Ravelin Park. Det er mye lettere å bli kjent med engelske studenter på den måten – ellers blir det mange av utvekslingsstudentene som henger sammen (ikke at det er noe galt med det). 

Konklusjon

Det er både fordeler og ulemper ved å studere i Portsmouth, det finnes gode og dårlige lærere der som hjemme, noen ting er bedre andre tind er verre. Alt i alt er jeg fornøyd med oppholdet i Portsmouth, og har fått mange gode venner fra hele verden og et annet perspektiv på studentlivet enn jeg hadde ved Høgskolen i Oslo.
☺
Rapport om utenlandsopphold i Portsmouth

Byen Portsmouth

Bybildet er preget av studentene, som utgjør en stor del av befolkningen. Byen har et godt fritids tilbud utenom universitetet som bowling, kino, teater og golfbaner. De tradisjonelle engelske pubene finnes nesten på hvert hjørne i byen, og det finnes restauranter fra de fleste land. Gunwharf Quays er et bra shopping sted med alle de kjente klesmerkene.

Universitetet

Hoved delen av universitetet er plassert like ved Guildhall, 10 minutter å gå fra studenthyblene. Business skolen er helt ny, ferdig januar 2004, med fine forelesnings saler og grupperom. Det er veldig bra tilgang til datamaskiner og internet, både på skolen og biblioteket, men kan bli kø like før og under eksamensperiodene. Biblioteket har er bra utvalg av pensum bøkene, med flere kopier av samme bok og en god database for artikler og rapporter.

Studentmiljø

Studentmiljøet i Portsmouth er veldig bra. Det finnes student organisasjoner som dekker de fleste interesser, fra musikk til sports klubber. The Union er et møtested for studentene og er et diskotek på kveldene. Her kan man møte hundrevis av studenter hver kveld.

Semesterstart, semesterslutt og eksamensperioder

1. semester starter i begynnelsen av september. Det er to uker for introduksjon av byen, universitetet og andre studenter. Det er fadderordning, som ved Høgskolen, slik at man får råd av erfarne studenter og det skal være lettere å bli kjent med andre studenter. I starten av første semester er det også en ”Freshers fare” hvor man kan få en introduksjon av de forskjellige student organisasjonene. Semesteret slutter i sluttten av januar med en påfølgende 2 ukers eksamensperiode.

2. semester starter med forelesningene etter eksamene i 1. semester er ferdige, uten noe opphold. Og slutter i slutten av mai med en påfølgende 2 ukers eksamensperiode.

Eksamenperiodene er som sagt over 2 uker hvert semester. Eksamene kan komme tett etter hverandre, det er også mulig at man har flere eksamener på samme dag. De fleste skriftlige eksamene er på 2 timer.

Fagene mine

Første semester:

Cross Cultural Awereness for the International Manager

ECTS credits: 5

En forelesningstime per uke, pluss en time med gruppeundervisning annen hver uke.

Man skal lære hva som er kultur og hvordan kulturen kan påvirke det sosiale livet. Faget skal gjøre en bevisst på forskjeller i kulturer på arbeisplassen, og viser hvor viktig det er å forstå forskjellene for ledelsen av bedriften.

Faget var veldig interessant, og anbefales hvis man tar international business.

Skriftlig eksamen 70%, og levere inn en gruppe oppgave 30%. 

Introduction to eCommerce

ECTS credits: 5

En forelesningstime per uke, pluss en time med gruppeundervisning hver uke.

Faget gir inblikk i utviklingen av eCommerce teknologi og infrastruktur. Man lærer hvordan man kan utnytte eCommerce i eksisterende bedrifter.

10% og den andre, en hjemmeside, teller 60%.

Faget var ikke veldig interessant, men man lærer å lage en hjemmeside. Ikke relevant for international business.

En ”in-class test” 40%. 2 innleveringer, den første (rapport) 20%, den andre (hjemmeside) 40%.

Operations Management

ECTS credits: 5

En forelesningstime per uke, pluss en time med gruppeundervisning hver uke.

Man lærer om hovedprinsippene i ledelsen av den operasjonelle delen av en bedrift, spesielt innen produksjon og service. Ikke spesielt interessant, men det skylles kanskje mest en lærer. Anbefales med en annen lærer.

Skriftlig eksamen 100%.

Strategic Management

ECTS credits: 10

En forelesningstime per uke, pluss en time med gruppeundervisning hver uke. Det var også mulig å ha en ekstra time hver uke hvis noe var uklart under forelesningen.

Man lærer om hvilke faktorer som spiller inn når man skal ta avgjørelser innen en bedrift, og hvordan bedrifter forandrer strategier for å tilpasse seg market.

Interessant fag, men boka som skal leses er litt tung i perioder. Anbefales.

Skriftlig eksamen 100%.

Economics Workshop 2

ECTS credits: 5

En forelesningstime per uke, pluss en time med gruppeundervisning hver uke.

Man lærer hvordan man skal lettest mulig finne riktig og nyttig informasjon på internett og biblioteket. Veldig nyttig fag for bachelor- eller masteroppgave.

Ingen eksamen. 2 ”in-class tests” 15%, og 2 innleveringer, den første 15% og den andre 70%.

Andre semester:

Intermediate eCommerce

ECTS credits: 5

En forelesningstime per uke, pluss en time med gruppeundervisning hver uke.

Faget bygger videre på ”Introduction to eCommerce” fra første semester, men mye mer teknisk. Lærer om Image, JavaScripts, HTML, CSS, ASP og XML.

Heller ikke veldig interessant. Anbefales ikke, for mye koding. Ikke relevant for international business.

Ingen eksamen. En ”in-class test” 40%, og en innlevering (hjemmeside) 60%.

Economics for International Financial Management

ECTS credits: 5

En forelesningstime per uke, pluss en time med gruppeundervisning hver uke.

Man lærer om finans innen bedrifter og om ulike investerings metoder og risikoene som følger. Multinasjonale bedrifter er et sentralt tema, hvordan man kan tjene på å være multinasjonal.

Veldig interessant fag, men også veldig tungt. Litt erfaring fra finans anbefales.

Skriftlig eksamen 70% og en innlevering 30%.

European Economic Integration

ECTS credits: 5

En forelesningstime per uke, pluss en time med gruppeundervisning hver uke.

Man lærer om den europeiske integrasjonen etter 1945. Utviklingen av EU er veldig sentral. Interessant fag med en veldig ivrig og flink lærer. Anbefales.

Skriftlig eksamen 70% og en ”in-class test” 30%.

International Strategy (International Business 2)

ECTS credits: 5

En forelesningstime per uke, pluss en time med gruppeundervisning annen hver uke.

Faget bygger videre på ”Strategic Management” fra første semester.

Man lærer om prinsippene og teoriene i ledelses strategi, satt i en international kontekst. Internasjonale markeder og ulike strategier for å komme inn i markedene er viktige temaer.

Man må holde et gruppe foredrag som ikke blir vurdert. Interessant fag med flinke lærere.

Skriftlig eksamen 100%.

Introduction to International Trade

ECTS credits: 5

En forelesningstime per uke, pluss en time med gruppeundervisning annen hver uke.

Faget gir en introduksjon av teorien og argumentene i debatten om den internasjonale handelen. Ricardo’s teori om ”comparative advantage” står veldig sentralt i faget.

Et interessant fag og veldig bra lærer. Anbefales.

Skriftlig eksamen 70% og en innlevering 30%.

International Trade Policy

ECTS credits: 5

En forelesningstime per uke, pluss en time med gruppeundervisning hver uke.

Faget bygger videre fra ”Introduction to International Trade”. Her lærer man om de nye handels teoriene, og hvordan de bygger videre på de gamle. Hvordan ulike deler av verden har brukt ulike handels strategier.

Også et interessant fagt, og med samme lærer som ” Introduction to International Trade”. Anbefales.

Skriftlig eksamen 60% og en innlevering 40%.

Boforhold

Det er mange studenthybler i Portsmouth. De er plassert to steder i byen, Langstone og Guildhall. Langstone ligger helt på østsiden av Portsmouth og blir veldig langt unna universitetet og resten av det sentrale i Portsmouth. Guildhall har en god beliggenhet midt i sentrum. Prisen på hyblene er veldig høye, fra £63 til £99 per uke. Student Housing fordeler hyblene, men hjelper også med å skaffe private boliger. Her er det vanlig at 3-5 studenter deler en leilighet. Portsmouth er full av utleie firmaer som det er mulig å bruke. Privat markedet i Portsmouth er mye billigere enn studenthyblene.

Jeg takket nei til studenthybel siden jeg fikk tilbud om hybel på Langstone. Jeg valgte istedet å bruke et privat utleie firma. De to første ukene, før jeg sikret meg en leilighet med 4 andre studenter, bodde jeg på et herberg (£10 per natt.) Husleien ble på £55 per person per uke, pluss kostnader til gass, vann og strøm.

Vurdering av oppholdet

Oppholdet har vært veldig bra. Portsmouth er fin by med noe å gjøre for alle. Det eneste negative her er været, det er alltid en kald vind. Det er også nok regndager selv om det skal regne mindre her enn i resten av England.

Jeg anbefaler alle å reise hit hvis de får muligheten. Det beste er selve opplevelsen å bo i et fremmed land og alle menneskene man møter. Men dra for 1 år, de som dro hjem etter 1. semesteret følte det var for kort tid.

